મહેસાણા નગરપાલીકામાં સ્ટ્રીટલાઈટનાં થાંભલા પર જાહેરાતનાં બોર્ડ લગાવવાનાં કૌભાંડ બાદ ટ્રેકટર અને ટ્રોલીની ખરીદીમાં ગેરરીતિ આચરવામાં આવી હોવાનો ખુલાસો થયો છે.ટ્રેકટર અને ટ્રોલીનાં ટેન્ડરમાં એક જ એજન્સીને હાજર રાખીને ઓથોરાઈઝેશન લેટર રજૂ નહી કર્યો હોવા છતાં પણ વર્કઓર્ડર આપી દીધો હોવાનો કારોબારી સમિતિનાં ચેરમેને આક્ષેપ કર્યો છે.આ મામલે શાસકપક્ષનાં સેનેટરી ચેરમેન, ટી.પી.કમિટીનાં ચેરમેન, વોટર વર્કસ કમિટીનાં ચેરમેને પણ ટ્રેકટર અને ટ્રોલીની ખરીદી મામલે વિરોધ વ્યક્ત કરતાંઆ મામલો વધારે ગૂંચવાય તેવી શક્યતા છે.